Trech e voe ar Chresianed war Troia a drugarez da Odisseus. Lakaat a reas ur march bras e koad, leun a vrezelourion, dirak Troia rak ne zeuent ket a-benn da gemer ar gêr-se. An Droianed, o welout ar Chresianed a rae neuz da vont kuit, a lakaas ar mell March Koad da zont tre e diabarzh mogerioù kêr, evel ur prof a-berzh doue. Diouzh an noz neuze e voe digoret dorioù kêr gant ar vrezelourion a oa er march koad, ha distrujet e voe kêr Droia penn-da-benn.